CHIC โรดโชว์ออนไลน์ 5 ก.ค.65 ก่อนลุยเทรด mai ปีนี้
หุ้นไอพีโอน้องใหม่ CHIC ลุยโรดโชว์ 5 ก.ค.65 เวลา 13.00-15.00 น. ผ่านช่องทางออนไลน์ ก่อนลุยเทรด mai ปีนี้
หุ้นไอพีโอน้องใหม่ CHIC ลุยโรดโชว์ 5 ก.ค.65 เวลา 13.00-15.00 น. ผ่านช่องทางออนไลน์ ก่อนลุยเทรด mai ปีนี้
4 ก.ค. 2565

บริษัท ชิค รีพับบลิค จำกัด (มหาชน) หรือ CHIC เชิญนักลงทุนและผู้สนใจเข้าร่วมรับฟัง “การนำเสนอข้อมูลแนะนำบริษัท พร้อมทั้งรายละเอียดเบื้องต้นของการเสนอขายหุ้นไอพีโอ” โดย นายกิจจา ปัทมสัตยาสนธิ กรรมการผู้จัดการ CHIC ร่วมด้วย นายธีร์ จารุศร กรรมการผู้จัดการ ฝ่ายวาณิชธนกิจ บริษัทหลักทรัพย์ เมย์แบงก์ (ประเทศไทย) จำกัด (มหาชน) ในฐานะที่ปรึกษาทางการเงิน ในวันอังคารที่ 5 ก.ค.65 เวลา 13.00-15.00 น. ผ่านช่องทางออนไลน์ Facebook page FB: Chic Republic
สำหรับ CHIC เป็นผู้จัดจำหน่ายเฟอร์นิเจอร์ สินค้าตกแต่งบ้าน ที่นอนและเครื่องนอนครบวงจร ในรูปแบบร้านค้าเดี่ยวขนาดใหญ่ ภายใต้แบรนด์หลัก “ชิค รีพับบลิค” (CHIC) และ “ริน่า เฮย์” (RINA HEY) และสินค้านำเข้าจากต่างประเทศภายใต้แบรนด์ “แอชลีย์ (Ashley)” อยู่ระหว่างการเตรียมตัวเพื่อนำบริษัทเข้าจดทะเบียนในตลาดหลักทรัพย์เอ็ม เอ ไอ (mai)